recursal/SuperWikiNEXT-32B huggingface dataset:
Untuk kegunaan lain, sila lihat Tualang (nyahkekaburan).

**Pokok Tualang** ialah sejenis pokok saka yang terdapat di hutan Malaysia. Nama botaninya *Koompassia excelsa (Becc.) Taub*. Pokok Tualang merupakan spesies pokok hutan hujan tropika dalam keluarga Fabaceae. Ia banyak didapati di Filipina, Indonesia, Malaysia, dan Thailand. Ia merupakan salah satu spesies pokok tropika tertinggi: spesiment tertinggi berukuran 85.8 m atau 88 m (281 atau 289 kaki) tinggi.

Pokok Tualang tumbuh kebanyakannya di hutan hujan tanah rendah di mana ia tersergam di atas kanopi. Sebagaimana pokok hutan hujan tinggi yang lain, pokok tualang memiliki akar banir untuk menyokong beratnya. Keadaan akar ini disebabkan kebanyakan zat dalam tanah di hutan hujan berada di permukaan, menjadikan akar yang tersebar lebih berkesan berbanding akar dalam.

Tualang mempunyai dahan atas kanopi (sekitar 30 m atau 100 kaki) dan memiliki kulit batang yang licin, yang menarik minat lebah madu gergasi *Apis dorsata* yang membuat sarang besar mereka dari dahannya. Lebah-lebah tersebut melindungi pokok Tualang daripada pembalak, kerana nilai madu adalah lebih tinggi berbanding kayu balak. Terdapat juga pantang terhadap menebang pokok ini di sebahagian Sarawak, dan hanya pokok yang tumbang (akibat ribut) digunakan sebagai balak.

Lihat juga
----------

* Senarai pokok
* Lebah tualang

Rujukan
-------

* Asian Regional Workshop (Conservation & Sustainable Management of Trees, Viet Nam) 1998. Koompassia excelsa. 2006 IUCN Red List of Threatened Species. Dimuat turun pada 19 Julai 2007.

1. ↑  SENARAI POKOK-POKOK BUAH-BUAHAN DAN POKOK-POKOK SUMBER MAKANAN FAUNA KHUSUSNYA BURUNG (YANG TIDAK BOLEH DITEBANG).
2. ↑  "Borneo". Eastern Native Tree Society. Dicapai pada 2008-06-12.
3. ↑  Hou, D. Leguminosae (Subfamily Caesalpinioideae). In *Tree Flora of Sabah and Sarawak,* Volume 3, 2006. Soepadmo, E. Saw, L.G. eds. Government of Malaysia, Kuala Lumpur, Malaysia. ISBN 983-2181-06-2
4. ↑  Blue Planet Biomes
5. ↑  "Peninsular Malaysian rain forests". *Terrestrial Ecoregions*. Tabung Hidupan Liar Sedunia.
6. ↑
**Kampus UiTM Tawau** merupakan salah satu daripada kampus kota Universiti Teknologi MARA yang terletak di negeri Sabah, Malaysia. Ia dibuka pada akhir tahun 1996 untuk menampung pertambahan pelajar di kampus UiTM Kota Kinabalu.

•UiTM Kampus Tawau mula beroperasi pada Disember 1996 dan telah dirasmikan oleh Yang Berhormat Datuk Seri Mohd. Najib Bin Tun Razak pada 10 Jun 1997. Bersempena majlis perasmian tersebut UiTM Kampus Tawau diisytiharkan sebagai Kampus Kota dari segi perlaksanaan operasinya. Sehingga kini UiTM Kampus Tawau merupakan "Feeder Campus" untuk kursus-kursus diploma yang ditawarkan oleh UiTM seluruh Malaysia khususnya UiTM Cawangan Sabah Kampus Kota Kinabalu.

  

Pada awal penubuhannya sehingga penghujung tahun 1996, UiTM Kampus Tawau telah beroperasi di Bangunan MAA, Jalan Bunga Raya, Tawau. Pada tahun 2006 UiTM Kampus Tawau telah berpindah dan beroperasi di Bangunan Hup Foh, Bandaran Baru, Jalan Baru Tawau. Sebelum ini, Bangunan Hup Foh merupakan kolej kediaman pelajar sahaja bersama Unit Keselamatan UiTM dan Unit Kolej.

  

Kampus tetap terletak di Batu 26, Jalan Apas, Balung, Tawau. Perletakan batu asas telah disempurnakan oleh Y.B. Dato’ Sri Mohd. Najib Tun Abdul Razak (Menteri Pendidikan ketika itu) iaitu pada tahun 1999. Walau bagaimanapun, pembinaan Kampus Tawau di Balung hanya dimulakan pada Mac 2009 dan telah siap pada Oktober 2011. Semenjak itu, UiTM Kampus Tawau telah beroperasi di kampus tetapnya seperti di alamat berikut:-

  KM 36 Apas Balung

framesframes  Peti Surat 61372

  91032 Tawau, Sabah

Tel No: 089-951611 / Fax No: 089-951644

Antara kursus yang ditawarkan oleh UiTM Kampus Tawau ialah Program Pra-Perdagangan, Program Pra-Sains dan yang akan datang Program Diploma Perniagaan ( Pengangkutan ) dan Program Diploma Perladangan.

|  |  |
| --- | --- |
|  | Wikimedia Commons mempunyai media berkaitan ***Kampus UiTM Tawau*** |
**Gunung Chik Tahir** terdapat di Hutan Jelawang yang terletak di Gua Musang, Kelantan, Malaysia. Ia memiliki ketinggian pada 1,430 m. 

Gunung Chik Tahir (1,430m) merupakan salah satu daripada 10 puncak yang terletak di dalam Taman Negeri Gunung Stong. Gunung yang lain adalah Gunung Baha (1,450m), Gunung Ayam (1,500m), Gunung Saji (1,284m), Gunung Kopi (1,240m), Gunung Nyelit (1,345m), Gunung Beirut (1,380m), Gunung Tera (1,555m), Gunung Noring Timur (1,861m) dan Gunung Stong.

Di persekitaran gunung Chik Tahir terdapat pelbagai spesies flora dan fauna termasuk spesies yang tidak terdapat di mana-mana dan hanya ada di kawasan Hutan Jelawang sahaja. Antara yang menarik perhatian ialah sejenis buluh yang dikenali sebagai Futomuqlua Pubesen dan tumbuhan bernama Begonia.

Selain itu terdapat juga ratusan jenis orkid pula dapat dilihat di merata tempat kawasan pergunungan yang dilalui. Juga terdapat pelbagai jenis burung enggang seperti burung Enggang Badak dan serangga yang amat menarik.

Sementara itu terdapat formasi indah di dalam gua seperti straw, stalagtit, stalagmit, column, flowstone, scalouping, goupool, pillar dan skylight memberi pengalaman paling sukar ditemui oleh pendaki.

Gunung Chik Tahir pernah menjadi lokasi pendakian bertujuan untuk berekreasi oleh Persatuan Kembara Negara (PKN) yang berjaya mendaki sembilan puncak yang semuanya berjaya dilengkapkan oleh 16 pendaki yang terdiri daripada ahli Kelab Kembara dan Sukan Lasak Institut Kejuruteraan Tentera Darat yang berpangkalan di Port Dickson. Ini merupakan pertama kali diadakan aktiviti pendakian ke semua sembilan puncak yang ada di Taman Negeri Gunung Stong. Kesemua sembilan puncak itu berjaya ditawan dalam tempoh lima hari dan merupakan satu rekod baru dicipta dalam aktiviti pendakian.

Rujukan
-------

1. ↑  "9 puncak ditawan dalam lima hari". Diarkibkan daripada yang asal pada 2017-08-07. Dicapai pada 2017-08-22.

Pautan luar
-----------
Bagi senarai tokoh-tokoh yang berasal dari negeri Perak, lihat [[::Kategori:Orang dari Perak]].
* ***Perak Man*** merupakan rangka manusia tertua yang pernah dijumpai di Malaysia. Tulang rangka *Perak Man* telah dijumpai pada 1991 di dalam Gua Gunung Runtuh terletak di Bukit Kepala Gajah, di Lembah Lenggong, Hulu Perak pada ketinggian lebih kurang 105 meter dari paras laut.

Penemuan ini adalah hasil dari penyelidikan yang dibuat oleh *Malaysian Archaeological Research Centre* USM yang diketuai oleh Datuk Prof Zuraini Majid, dengan kerjasama Jabatan Muzium Malaysia. Antara penemuan terpenting adalah rangka tulang *Perak Man* yang berumur antara 10,000-11,000 tahun. 

*Perak Man* adalah rangka tulang manusia dari zaman batu era Palaeolithic hampir sempurna yang ditemui di Asia Tenggara dan merupakan tulang prasejarah yang mempunyai *congenital deformity* yang dikenali sebagai Brchymesophalangia. *Perak Man* telah dikebumikan dengan posisi "foetal", iaitu kedua kakinya berlipat ke arah dada dengan tangannya memegang beberapa jenis daging. Ia dikebumikan dengan beberapa peralatan batu dan beribu-ribu kerang sungai.

Melihat kepada kedudukan cara pengkebumiannya dan peralatan yang ditanam bersamanya, adalah dipercayai bahawa Orang Perak merupakan ahli penting bagi puaknya.

*Perak Man* adalah lelaki berumur antara 40-45 tahun dengan ketinggian 157 cm, menjalani kehidupan sihat, memakan makanan berfiber dan berjalan dengan membongkok. Dia memiliki tangan kiri yang lemah ("atrophied ") dan satu jari cacat. 

Gua Teluk Kelawar terletak di gunung batu kapur Kepala Gajah. Gua ini telah membentuk beberapa tempat berteduh yang didiami oleh beberapa keluarga sejak 10,000 tahun dahulu seperti yang didapati melalui penyelidikan yang dijalankan oleh *Malaysian Archaeological Research Centre* USM.

***Perak Woman*** pula telah ditemui pada 2004. Ia merupakan tulang berumur 8,000 tahun yang dijumpai di dalam Gua Teluk Kelawar di Lenggong.

### Rujukan

 1. ↑  Tracing back Malaysia’s stone-age man in Lenggong.

Lihat juga
----------

* Gambar-gambar menarik gua ini Diarkibkan 2007-02-16 di Wayback Machine
* Laman arkheologi Malaysia
* Perak Man]
*
**Burung Sambar Siul Belukar** (bahasa Inggeris: *Mangrove Whistler*) ialah salah satu daripada haiwan yang terdapat di Malaysia. Nama sainsnya *Pachycephala cinerea*. 

Malaysia merupakan salah satu daripada 12 negara yang telah diiktiraf sebagai *kepelbagaian raya* "mega diversity" dari segi bilangan dan kepelbagaian flora dan fauna dengan 15,000 spesies pokok berbunga yang diketahui, 286 spesies mamalia, lebih 1,500 vertebrat darat, lebih 150,000 spesies invertebrat, lebih 1000 spesies rama-rama dan 12,000 spesies kupu-kupu, dan lebih 4,000 spesies ikan laut.

Taburan
-------

Burung Sambar Siul Belukar boleh didapati di Semenanjung Malaysia.

Ciri-ciri
---------

Burung Sambar Siul Belukar adalah haiwan yang tergolong dalam golongan benda hidup, alam haiwan, bertulang belakang (vertebrata), kelas Burung. Dalam aturan : , tergolong dalam keluarga :. Burung Sambar Siul Belukar adalah haiwan berdarah panas, mempunyai sayap dan tubuh yang diselubungi bulu pelepah. Burung mempunyai paruh tanpa gigi.

Jantung Burung Sambar Siul Belukar terdiri daripada 4 kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.

Pembiakan
---------

Sebagai burung, Burung Sambar Siul Belukar membiak dengan cara bertelur. Telur yang dihasilkan mempunyai cangkerang keras di dalam sarang yang dibinanya.

Pengekalan
----------

Burung Sambar Siul Belukar merupakan haiwan yang dilindungi di Malaysia dan memerlukan lesen pemburuan untuk memburunya.

Rujukan
-------

 1. ↑  ENAKMEN-ENAKMEN YANG BERKAITAN DENGAN PEMULIHARAAN DI SABAH, 1) Enakmen Pemeliharaan Hidupan Liar 1997[*pautan mati kekal*]

Pautan luar
-----------

* Carian Google.

|  |  |
| --- | --- |
| Senarai burung | Burung merpati |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |
**Ahmad bin Muhammad Rashid Talu** adalah penulis novel 'Iakah Salmah' (1927), Kawan Benar dan Perangkap Hitam.

Novel Iakah Salmah
------------------

Novel ini memaparkan perjuangan watak utama, Salmah yang memperjuangkan kebebasan dan tindakannnya itu dianggap lebih berani dan mendapat tentangan. Dia bergerak ke sana ke mari ranpa ditemani orang lain dan sikapnya itu dikecam oleh masyarakat sekeliling. Tema ini menyamai novel 'Hikayat Faridah Hanom' oleh sayid Syeikh al-Hadi (1925) dan 'Hikayat Percintaan Kasih Kemudaan' oleh Ahmad Kotot. Novel ini membicarakan pertentangan antara nilai Barat dengan nilai Timur. Novel ini lebih bersifat tempatan di Pulau Pinang berbanding 'Hikayat Faridah Hanom' oleh Syed Syeikh al-Hadi. Ketika itu , Tanah Melayu dijajah oleh British tetapi isu nasionalisme tidak dibangkitkan.Sebaliknya isu oksidentalisme lebih difokuskan.

Latar novel ini ialah masyarakat Melayu di Malaysia khususnya di Lebuh Acheh , Pulau Pinang.

Hasil penulisan
---------------

1. Kajian dan karya lengkap Ahmad Rashid Talu / penyusun Rosnah Baharuddin.; DBP , 2009.
2. Ahmad Rashid Talu : sasterawan mendahului zaman / editor Sohaimi Abdul Aziz:Penerbit Universiti Sains Malaysia, 2003.
3. Pengalaman, sikap dan pemikiran Ahmad Rashid Talu / Sarah Sadon; DBP , 1996.
4. Perangkap hitam, atau, Kelawar Pulau Pinang / Ahmad bin Haji Mohd. Rashid Talu ; dengan pengantar dan transliterasi oleh Haji Abdullah Hussain.; DBP , 1987.
5. Iakah Salmah? / Ahmad bin Muhammad Rashid Talu. :Fajar Bakti, 1983.
6. Kawan benar / Ahmad b. Hj. Muhammad Rashid Talu. ; DBP , 1976.

Rujukan
-------

1. ↑  kesedaran
**Misai Adam** atau Janggut Adam atau Misai Ali (nama saintifiknya ialah *Gramineae themeda arguens Hack/Schizaea digitata / Actinostachys digitata*) merupakan sejenis rumput rumpai yang mempunyai bentuk yang agak unik, biasa dijumpai dikawasan yang agak redup dan mempunyai tanah yang lembab seperti di kebun getah dan kawasan belukar serta kawasan hutan hujan tropika. Ia juga boleh hidup di kawasan yang tidak begitu subur. Di Malaysia, ia boleh didapati di padang yang terbiar, di tepi-tepi jalan atau di kawasan yang baru di buka. Nama lain tumbuhan ini ialah curlygrass fern, grass fern, paku rimba, fern of the virgin fores. Ia adalah dalam keluarga Schizaeaceae.

Ia tumbuh dalam rumpun, mempunyai batang yang kecil, beruas panjang dan berwarna merah kehitaman. Ia mempunyai rizom yang lebih pendek dari paku pakis.

Daunnya panjang menyerupai daun rumput dan agak kerinting , berbulu dan runcing. Buahnya mempunyai ekor seperti helaian misai atau janggut yang kasar dan pangkalnya mempunyai umbi. Pangkal umbi berbulu dan tajam. Apabila masak atau kering, buah yang tajam itu boleh terpacak ke tanah apabila gugur lalu tumbuh di situ.

**Kegunaan**

Tumbuhan ini boleh dihancurkan menjadi pulpa. Pulpa ini digunakan bagi merawat "lumbago"
Akarnya pula digunakan sebagai ramuan ubat periuk bagi kaum lelaki. Ramuan yang dicadangkan ialah Janggut Adam, Tongkat Ali, Tapak Merpati, Selayar Hitam dan Serai Gunung. Ia dikatakan dapat mencuci darah dan juga menambahkan ketahanan !!!
Syeikh Abdul Aziz Bin Haji Ahmad Wan Besar ( 1922 - 1976 )

Nama penuhnya ialah Syeikh Haji Abdul Aziz Bin Haji Ahmad Bin Haji Wan Besar Bin Haji Muhammad Adnan dan beliau dilahirkan di Kampung Jerai, Kupang, Baling, Kedah. Beliau berketurunan Melayu Pattani. Ibunya bernama Hajah Siti Binti Haji Umar. Ayah kepada ibunya ini merupakan ulama' terkenal di daerah Kuala Muda yang bergelar Tok Waksa.

Ayahnya pula, Tuan Guru Haji Ahmad Bin Haji Wan Besar merupakan murid kepada Syeikh Muhammad Ali al-Maliki dan Syeikh Ahmad Hijazi. Ayahnya juga menguasai Qiraat Sab'ah.

Selain daripada itu adiknya, Almarhum Dato' Syeikh Zakaria bin Haji Ahmad Wan Besar (1928-2011) juga adalah seorang tokoh ulama' tersohor di negeri Kedah dan Almarhumah Ustazah Hajjah Saudah Binti Haji Ahmad Wan Besar seorang ustazah yang aktif berdakwah di negeri Kedah (1923- 2013).

Syeikh Abdul Aziz mendapat pendidikan awal dari ayah dan ibunya di kampung. Selepas itu, beliau dan adiknya telah dibawa ke Sekolah Darul Ulum Mekah oleh kedua orang tua mereka sekitar tahun 1930an. Selepas mendalami ilmu agama di Mekah selama beberapa tahun, Syeikh Abdul Aziz kemudiannya menyambung pengajian beliau ke Universiti Al-Azhar Mesir pada tahun 1949.

Diantara gurunya ialah :

1. Tuan Guru Haji Ahmad Bin Haji Wan Besar - Ayah
2. Pak Da Eil Mekah
3. Syeikh Abdul Qadir al-Mandili
4. Sayyid Muhammad Amin Kutubi
5. Syeikh Hassan Masyat
6. Syeikh Muhammad Ali al-Maliki
7. Syeikh Muhammad Yasin al-Fadani

Syeikh Abdul Aziz adalah khadam kepada Syeikh Muhammad Ali al-Maliki yang merupakan Ketua Ulama' Mekah pada masa itu. Antara sahabat baik beliau yang juga khadam kepada Syeikh Ali al-Maliki ialah Tuan Guru Haji Hassan Idris Kampung Puteh, Kota Bharu.

Setelah pulang dari Mesir, Syeikh Abdul Aziz dilantik menjadi Qadhi Besar Negeri Kedah dan berkhidmat sehingga ke akhir usia.

Belia merupakan pengamal Tariqah Naqsyabandiyah al-Mujaddidiyah. Beliau bertawajuh tariqah dengan guru beliau Syeikh Abu Yazid Bin Haji Ahmad dan guru beliau menerima tarbiyah langsung dari Syeikhul Islam Kedah Syeikh Wan Sulaiman Wan Sideq.

Anaknya yang masyhur ialah Dato' Haji Wan Mohamad Abd Aziz - Bekas Pengarah JAKIM dan sekarang sebagai setiausaha politik menteri di Jabatan Perdana Menteri Bahagian Agama.

Beliau meninggal dunia pada tahun 1976 ketika berusia 54 tahun akibat kemalangan udara Egypt Air di Don Muang Airport Bangkok sekembali dari menunaikan Haji.

Moga Allah Taala merahmati roh auliaNya. Amin

Sumber - Buku Biografi Ulama' Kedah Jilid 2, Baba Muhammad Rusydi & Maklumat awam

1. ↑
**Burung Kelicap Ranting** adalah salah satu daripada haiwan yang boleh didapati di Malaysia. Nama saintifiknya ialah *Cyornis Tickelliae*.

Ciri-ciri
---------

Burung Kelicap Ranting ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Kelicap Ranting adalah haiwan berdarah panas, mempunyai sayap dan tubuh yang diselubungi bulu pelepah. Paruh Burung Kelicap Ranting tidak bergigi.

Ukuran burung kelicap ranting adalah sekitar 11–12 cm panjang. Burung kelicap ranting jantan mempunyai bahagian atas tubuh berwarna biru, sementara dada dan pangkal sayapnya berwarna jingga/oren dan bertukar putih dibahagian bawahnya. Manakala warna bagi burung kelicap ranting betina lebih pudar kebiruannya.

Makanan
-------

Makanan utama **burung kelicap ranting** diperolehi dengan menangkap serangga ketika terbang. Namun mereka juga memakan serangga lain seperti anai-anai atau ulat pokok/batang yang boleh didapati ketika hinggap di tanah.

Pembiakan
---------

**Burung Kelicap Ranting** membiak dengan bertelur. Telur Burung Kelicap Ranting bercangkerang keras.

**Burung Kelicap Ranting** membiak di hutan-hutan kering, semak samun, kawasan buluh dan ditaman-taman. Ia akan membuat sarang dilubang-lubang pokok atau diantara batu batan, dimana sarangnya itu diperbuat daripada rumput rumput halus dan boleh bertelur diantara 3-5 biji.

Habitat
-------

Galeri
------

* Burung Kelicap Ranting di IndiaBurung Kelicap Ranting di India
* Kelicap Ranting betinaKelicap Ranting betina
* Kelicap Ranting dgn makananKelicap Ranting dgn makanan

Pautan luar
-----------

* Carian Google.

|  |  |
| --- | --- |
| Senarai burung | Burung merpati |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |
**Sekolah Kebangsaan Tampin** atau nama ringkasnya *SK Tampin*, merupakan sebuah Sekolah kebangsaan yang terletak di Jalan Seremban-Tampin.

Pada 2009, Sekolah Kebangsaan Tampin memiliki 308 pelajar lelaki dan 283 pelajar perempuan, menjadikan jumlah keseluruhan murid seramai 591 orang. Ia mempunyai seramai 48 orang guru.2009

Sejarah
-------

Sekolah Melayu Tampin mula dibuka dengan kebenaran Executive Engineers Tampin pada 9 September 1956. Guru Besar yang pertama ialah Allahyarham Hj.Yusuf bin Hassan.

Sekolah Melayu Tampin dirasmikan dalam satu majlis minum petang pada 7 Oktober 1956 jam 4.30 petang. Bilangan murid seramai 144 orang dan 3 orang guru.

Pada 16 Januari 1967, Sekolah Melayu Tampin telah berpindah dari bangunannya di Bandar Tampin ke jalan Seremban. Tapak bangunan asal tersebut kini telah tersergam bangunan Komplek Pejabat Daerah Tampin.

Bermula dari detik itu, sekolah ini dikenali dengan nama Sekolah Kebangsaan Tampin. Guru Besarnya ketika itu ialah Cikgu Abd.Wahab bin Jain.

Pencapaian
----------

Sekolah ini terkenal dengan kelab hokinya. Tahun 2013 merupakan tahun terbaik buat Pasukan Hoki SK Tampin atau lebih dikenali sebagai SKT Thunderbolt. Dua orang pelajar daripada sekolah ini telah terpilih ke Sekolah Sukan Zaaba. Pada tahun 2014 , Sekolah Kebangsaan Tampin telah menjuarai Kejohanan Hoki MSSDT Tampin dengan rekod tanpa kalah dan hanya dibolosi 1 gol sahaja. SK Tampin telah menewaskan Sekolah Kebangsaan Datuk Abdullah dengan terikat 1-1 sebelum memenangi perlawanan ini dengan Penalty Shootout. Lima orang pelajar daripada sekolah ini telah terpilih mewakili daerah Tampin ke Kejohanan Hoki Peringkat Negeri (MSSNS). Dalam kejohanan itu , MSSDT Tampin telah menjuarai kejohanan ini sebanyak 11 tahun berturut-turut. MSSDT Tampin telah menewaskan Seremban 1 sebanyak 3-0 dalam pertembungan akhir di Stadium Hoki Seremban 2. Selain itu , 11 daripada 18 jaringan yang dihasilkan oleh MSSDT Tampin telah disumbangkan oleh 5 orang pemain dari SK Tampin. Dan ini telah menutup mulut semua pihak yang selama ini mengutuk atau mencaci Kelab Hoki SK Tampin. Ini semua ialah hasil daripada penat lelah 'coach' dan pengurus 'SKT Thunderbolt' yang tidak jemu-jemu menghantar penyertaan pasukan hoki SK Tampin ke mana-mana kejohanan. Pada waktu ini , pengurus 'SKT Thunderbolt' , Ruzita Abu Bakar , sedang giat mencari pelapis skuad hoki SK Tampin untuk kejayaan masa-masa hadapan .

Alamat
------

Sekolah Kebangsaan Tampin
Jalan Seremban-Tampin
73000, Tampin
Negeri Sembilan, Malaysia
Telefon = 6064418699
Fax = 6064418699

Pautan luar
-----------

* Sekolah Kebangsaan Tampin
**Batu karang** adalah sebarang organisma laut yang tidak bertulang belakang, yang tergolong di dalam kelas Anthozoa (filum Cnidaria) yang mempunyai ciri-ciri berikut iaitu rangka (di dalam atau di luar), yang berbentuk seperti batu, duri, atau seperti kulit. Ini termasuklah yang membina terumbu di lautan tropika.

Batu karang juga dapat dimaksudkan dengan rangka kepada 'haiwan-haiwan' ini, terutamanya batu-batu karang yang berbentuk seperti batu.
Terdapat lebih kurang 1000 spesies batu karang yang menyerupai batu, lebih kurang 100 spesies jenis yang berduri dan hitam, yang digelar Antipatharia; lebih kurang 1200 spesies jenis berduri atau gorgonian (Gorgonacea); dan batu karang biru (Coenothecalia).

Walaupun batu karang dapat menangkap plankton menggunakan sel sengatan pada tentakelnya, haiwan ini mendapat sebahagian besar zatnya dari alga satu-sel simbiotik yang dipanggil zooxanthellae. Akibatnya, kebanyakan batu karang bergantung kepada cahaya matahari dan tumbuh di air yang jernih dan cetek, lazimnya di kedalaman tidak melebihi 60 m (200 ka).

Pautan luar
-----------

|  |
| --- |
| 
Wikimedia Commons mempunyai media berkenaan:
 ***Coral*** or ***Anthozoa***

 |

|  |  |
| --- | --- |
|  | **Wikispesies** mempunyai maklumat berkaitan dengan ***Coral*** |

* University of Southern Mississippi - Coral Reef Resource Guide Diarkibkan 2012-02-07 di Wayback Machine
* NOAA Ocean Service Education - Corals
* NOAA CoRIS - Coral Reef Biology












1. ↑
2. ↑
**Burung Sewah Dada Jingga** / *Oren* ialah salah satu daripada haiwan yang boleh di dapati di Malaysia. Nama sainsnya *Cacomantis sepulcralis*.

Ciri-ciri
---------

Burung Sewah Dada Oren adalah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Sewah Dada Oren adalah haiwan berdarah panas, mempunyai sayap dan tubuh yang diselubungi bulu pelepah. Paruh Burung Sewah Dada Oren tidak bergigi.

Makanan
-------

Pembiakan
---------

Burung Sewah Dada Oren membiak dengan bertelur. Telur Burung Sewah Dada Oren bercengkerang keras.

Habitat
-------

Rujukan
-------

 1. ↑  A Field Guide to the Birds of Peninsular Malaysia and Singapore, By Allen Jeyarajasingam

Pautan luar
-----------

* 

|  |  |
| --- | --- |
| Senarai burung | Burung merpati |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |
Jangan dikelirukan dengan Hassan Mohamood.**Ustaz Datuk Hassan Mahmud al Hafiz** ialah seorang agamawan dan pendakwah Islam di Malaysia. Beliau telah dilantik menjadi pengetua program rancangan realiti Imam Muda. Beliau juga merupakan mantan imam Masjid Negara.

Keluarga dan pendidikan
-----------------------

Hassan Mahmood dilahirkan pada 11 September 1948 di Kampung Padang Keria, Sanglang, Perlis. Nama penuh beliau adalah Alam bin Mahmud. Ibu beliau bernama Putih binti Lebai Man. Ayah beliau, Mahmud bin Mat Piah mempunyai tujuh orang anak dan Hassan merupakan anak yang keempat. Selang beberapa tahun, ayahnya telah dijemput Ilahi. Kemudian, ibunya berkahwin dengan ayah tirinya, dan dikurniakan empat orang cahaya mata.

Hassan mendapat pendidikan awal ketika berumur tujuh tahun di Sekolah Umum Padang Keria, Sanglang (19551960). Kemudian beliau mendapatkan pendidikan menengah di Sekolah Menengah Arab Bohor Mali, Kayang, Perlis (1961-1963). Selepas mengambil Sijil Rendah Pelajaran (SRP) secara persendirian, beliau berjaya diterima untuk melanjutkan pelajaran ke Sekolah Menengah Agama Al- Alawiyah, Arau (1964-1965) dan menduduki Sijil Pelajaran Malaysia (SPM). Selepas beliau tamat SPM, beliau berjaya mendapat biasiswa kerajaan negeri Perlis untuk melanjutkan pelajaran menghafal al-Quran di Maahad Tahfiz Al-Quran Wal-Qiraat Masjid Negara. Beliau berjaya menamatkan hafalan al-Quran dalam tempoh tiga tahun ketika berusia 23 tahun (1969-1971). Beliau kemudiannya melanjutkan pengajian selama enam tahun di Universiti Al-Azhar, Mesir di peringkat sarjana muda Qiraat dan Usuluddin.

Mudir Imam Muda
---------------

Hassan telah dilantik menjadi mudri (pengetua) bagi sebuah rancangan realiti Islamik terbitan Astro Oasis, Imam Muda. Beliau telah menjadi mudir untuk kesemua tiga musim yang dianjurkan.

Menyertai AMANAH
----------------

Hassan telah menyertai Parti Amanah Negara pada 22 September 2018. Penyertaannya telah diumumkan oleh Naib Presiden parti itu, Mahfuz Omar di Temerloh, Pahang.

Rujukan
-------

1. ↑  Dimensi baru kerjaya imam Utusan Malaysia
2. 1 2  Faten Zakiah Binti Zin, Sabri Mohamad (23 Ogos 2017). "*HASSAN MAHMOOD AL-HAFIZ: SUATU BIOGRAFI*" (PDF). National Pre University Seminar 2017.
3. 1 2  Budiey (11 Mac 2011). "Imam Muda Perkenal Mursyid Baru". *Budiey.com*. Dicapai pada 10 Julai 2021.
4. ↑  Budiey (31 Julai 2010). "Asyraf Juara Imam Muda Musim 1". *Budiey.com*. Dicapai pada 10 Julai 2021.
5. ↑  "Pendakwah terkenal sertai AMANAH". *Malaysiakini*. 22 September 2018. Dicapai pada 10 Julai 2021.
**Burung Sewah Gila**  ialah salah satu daripada haiwan yang boleh di dapati di Malaysia. Nama sainsnya *Cacomantis variolosus*.

Ciri-ciri
---------

Burung Sewah Gila adalah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Sewah Gila adalah haiwan berdarah panas, mempunyai sayap dan tubuh yang diselubungi bulu pelepah. Paruh Burung Sewah Gila tidak bergigi.

Makanan
-------

Pembiakan
---------

Burung Sewah Gila membiak dengan bertelur. Telur Burung Sewah Gila bercengkerang keras.

Habitat
-------

Rujukan
-------

 1. ↑  (Melayu) Senarai burung di Kuala Gula – format DOC Diarkibkan 2010-03-08 di Wayback Machine

Pautan luar
-----------

* Carian gambar di Google.

  


|  |  |
| --- | --- |
| Senarai burung | Burung merpati |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |
Peta menunjukkan jalan raya dan jalan kereta api utama di Iran.

Pengangkutan Darat
------------------

### Jaringan Jalan Raya

Jaringan jalan raya di Iran adalah antara yang terbaik di dunia. Ia menghubungkan bandar-bandar utama dan kawasan-kawasan luar bandar. Pada tahun 2002, Iran mempunyai 178,152 km (111,000 batu) jalan raya dan 66% daripadanya adalah berturap. Manakala, terdapat 30 pengguna kereta bagi setiap 1000 penduduknya. 

### Jaringan Kerata Api

Jalan keretapi di Iran pula adalah sepanjang 6,405 km (3,980 batu).

### Transit Kota

Sistem transit pula terdapat di semua bandar-bandar utama manakala Teheran, Mashad, Shiraz, Tabriz, Ahwaz dan Isfahan sedang didalam proses membina jalan kereta api bawah tanah.

Pengangkutan Laut
-----------------

Pelabuhan utama Iran ialah pelabuhan Bandar Abbas yang terletak di Selat Hormuz. Pelabuhan ini dihubungkan dengan sistem jalan raya dan jalan kereta api bagi pengangkutan kargo. Jaringan kereta api Tehran-Bandar Abbas dibina pada tahun 1995 yang menghubungkan Bandar Abbas dengan seluruh Iran dan Asia Tengah melewati Tehran dan Mashad. Pelabuhan-pelabuhan lain pula ialah pelabuhan Bandar Anzali di Laut Kaspia, pelabuhan Bandar Turkmen juga berhadapan dengan Laut Kaspia, dan pelabuhan korramshahr dan pelabuhan Bandar Khomeyni di Teluk Parsi.

Pengangkutan Udara
------------------

Bandar-bandar utama di Iran juga dihubungkan dengan Pengangkutan Udara. Terdapat sebanyak 321 lapangan terbang di Iran dimana 129 daripadanya mempunyai landasan yang berturap dan 192 pula tidak mempunyai landasan berturap. Iran Air pula adalah syarikat penerbangan kebangsaan Iran yang bertanggungjawab menghubungkan bandar-bandar utama Iran dan juga menghubugnkan Iran dengan negara-negara lain.

Komunikasi
----------

Kerajaan Iran mempunyai media massanya tersendiri iaitu tiga stesen radio nasional dan dua saluran televisyen nasional dan juga beberapa setesen radio dan televisyen daerah. Pada tahun 2005, terdapar 252 stesen radio dan juga terdapat 158 televisyen bagi setiap 1000 penduduk. Talian telefon pula adalah sebanyak 219 dan juga terdapat 110 kimputer peribadi bagi setiap 1000 penduduk.

| * p
* b
* s
 Mengenali Iran |
| --- |
| Sejarah | Empayar Parsi • Arya • Empayar Sasan • Sejarah Awal Islam di Parsi • Wangsa Safawiyah • Revolusi Iran |  |
| Politik dan Kerajaan | Pemimpin Agung •Presiden •Hubungan luar negeri Iran |
| Geografi | Iklim • Flora dan Fauna |
| Ekonomi | Perindustrian • Perkhidmatan • Perlombongan • Pertanian • Bursa Saham Teheran • Rial Iran |
| Demografi | Bahasa • Agama • Etnik |
| Kebudayaan | Kesenian • Sastera • Tarian • Seni Bina |
| Komunikasi dan Pengangkutan | Pengangkutan Darat • Pengangkutan Laut • Pengangkutan Udara • Telekomunikasi |
| Ketenteraan | Tentera Darat • Tentera Laut • Tentera Udara • Tentera Revolusi • Pasukan Basij |
Kehidupan
---------

Baginda adalah putera Raja Syed Safi Jamalullail dengan Che Shamsiah binti Lebai Mat Amin. Ini bermakna baginda adalah saudara seayahanda dengan Raja Syed Alwi Jamalullail. Selepas kemangkatan Raja Muda Syed Mahmud Ibni Syed Safi Jamalullail, baginda mula aktif membantu urusan pentadbiran Negeri Perlis dengan menjadi Naib Presiden Majlis Mesyuarat Kerajaan Perlis. Baginda juga bertindak sebagai Pengerusi kepada beberapa jawatankuasa di bawah Kerajaan Perlis, antaranya Jawatankuasa Pelajaran Negeri Perlis.

Kerajaan
--------

Semenjak April 1943, Kerajaan Jepun mula mengamalkan dasar pengiktirafan rasmi kepada kuasa Raja-raja Melayu dan zaman pemerintahan Raja Syed Hamzah Jamalullail amat sinonim dengan penderitaan yang bermaharajalela. Kebuluran merebak, harga barang-barang melambung tinggi dan hasil padi dirampas oleh Tentera Jepun. Perusahaan getah dan perlombongan bijih timah tergendala. Pendidikan yang diteruskan di sekolah-sekolah diubah orientasinya kepada pengagungan Jepun sebagai ‘Pelindung Bangsa Asia, Pemimpin Bangsa Asia dan Cahaya Asia’. Sebagai balasan kepada Kerajaan Siam di bawah pimpinan Perdana Menteri Phibul Songkhram yang memberikan kerjasama penuh sehingga penaklukan Jepun ke atas Tanah Melayu mendapat kejayaan besar, Negeri-negeri Melayu Utara Semenanjung dikembalikan kepada pentadbiran Kerajaan Siam. Tanpa persetujuan Majlis Mesyuarat Kerajaan Perlis pun, negeri ini bersama-sama Kedah, Kelantan dan Terengganu telah diserahkan semula oleh Kerajaan Jepun kepada Kerajaan Siam untuk ditadbir sebagai ‘caretaker government’. Kesemua negeri-negeri ini diletakkan di bawah pentadbiran seorang Pesuruhjaya Tinggi Tentera Siam yang bertanggungjawab kepada semua urusan kecuali Agama Islam dan adat istiadat Melayu. Beliau digelar Khaluang Tahan Besar dan beribu pejabat di Alor Setar. Di Perlis, seorang pembantu Khaluang Tahan Besar dengan gelaran Khaluang Tahan Phra’ Chamrat telah ditempatkan
**Bunga teluki** (Jawi: ‏بوڠا تلوکي‎code: ms is deprecated ‎) dikenali dalam bahasa Inggeris sebagai "Carnation", mempunyai nama sains *Dianthus caryophyllus*. Pokok bunga teluki adalah sejenis bunga iklim sederhana yang berasal dari kawasan Mediteranean. 

Penanaman bunga teluki di Malaysia adalah tertumpu di kawasan dataran tinggi seperti di Tanah Tinggi Cameron. Di Tanah Tinggi Cameron iklimnya menyerupai iklim hawa sederhana (suhu maksimum sekitar 21 °C) dan pokok bunga teluki boleh ditanam sepanjang tahun. 

Oleh kerana pokok bunga teluki mempunyai bunga yang berwarna-warni dan terang, pokok bunga teluki menjadi kegemaran ramai. Pokok bunga teluki tergolong dalam famili Caryophllaceae. Terdapat dua jenis pokok bunga teluki iaitu jenis satu bunga bagi setiap tangkai dan jenis `spray', banyak bunga bagi setiap tangkai.

Pokok Bunga Teluki boleh hidup selama 18-20 bulan. Pokok bunga bunga teluki boleh mencapai ketinggian sehingga 2 meter. Pokok bunga teluki tumbuh menegak menjadikan pokok bunga teluki perlu diikat kepada penyokong. Garis pusat batang pokok bunga teluki boleh mencapai sehingga 1 cm. dan biasanya membengkak pada buku/ruas.

Lihat juga
----------

* Senarai pokok

Pautan luar
-----------

* 
* Diarkibkan 2004-12-28 di Wayback Machine
*The Vampire*, oleh Philip Burne-Jones, 1897
**Vampir** [vam-pir] ialah makhluk mitologi dan legenda yang hidup dengan memakan intipati kehidupan (biasanya dalam bentuk darah) dari makhluk hidup yang lain. 

Meskipun kepercayaan terhadap hantu penghisap darah terdapat dalam berbagai budaya dan telah ada sejak zaman kuno, istilah *vampir* sendiri menjadi popular pada awal abad ke-18 setelah masuknya legenda vampir ke Eropah Barat dari Balkan dan Eropah Timur. Di daerah-daerah ini ada juga legenda tentang makhluk seperti vampir, seperti vrykolakas di Yunani dan strigoi di Romania yang juga membantu meningkatkan kepercayaan vampir di Eropah.

Vampir umumnya diceritakan keluar dari makamnya pada malam hari. Mereka menyamar sebagai kelawar untuk menghisap darah orang-orang yang sedang tidur. Korbannya akan menjadi vampir juga. Menurut beberapa mitos, vampir tidak tampak di cermin kerana mereka tidak memiliki roh. Masih menurut mitos, perak dan cermin kuno dibuat daripada perak dianggap mampu memantulkan kejahatan sejak Jesus Christ dikhianati demi 30 keping perak.[*perlu rujukan*]

Dongeng moden mengatakan bahawa vampir boleh menjelma menjadi kelawar, serigala, bahkan gumpalan gas. Mereka mempunyai taring yang panjang (siung) untuk menggigit kulit manusia yang memudahkan mereka menghisap darah. Mereka harus menjauhkan diri dari sinar matahari. Vampir dapat dibunuh dengan cara menikam jantungnya. Kaum vampir mempunyai satu musuh iaitu serigala jadian.

Rujukan
-------

1. ↑  (Perancis) Levkievskaja, E.E. (1997). "La mythologie slave : problèmes de répartition dialectale (une étude de cas : le vampire)". *Cahiers Slaves*. **1**. Dicapai pada 2007-12-29. Unknown parameter `|month=` ignored (bantuan)
2. ↑  Créméné, *Mythologie du Vampire*, hlm. 89.
3. ↑  Bunson, *Vampire Encyclopedia*, hlm. 219.
4. ↑  (Ukraine) Словник символів, Потапенко О.І. Дмитренко М.К. Потапенко Г.І. та ін. 1997. online article.
5. ↑  Dundes, Alan (1998). *The Vampire: A Casebook*. University of Wisconsin Press. m/s. 13. ISBN 0299159248.
6. ↑  
"Vampire". *Encyclopaedia Britannica*. **27**. Encyclopaedia Britannica Company. 1911. m/s. 876. `|access-date=` requires `|url=` (bantuan)
7. ↑  Frost, Brian J. *The Monster with a Thousand Faces: Guises of the Vampire in Myth and Literature*, Univ. of Wisconsin Press (1989) hlm. 3.
**Sekolah Menengah Kebangsaan Hutchings** atau nama ringkasnya *SMK Hutchings*, merupakan sebuah Sekolah menengah kebangsaan yang terletak di Leboh Farquhar.

Pada 2009, Sekolah Menengah Kebangsaan Hutchings memiliki 368 pelajar lelaki dan 0 pelajar perempuan, menjadikan jumlah keseluruhan murid seramai 368 orang. Ia mempunyai seramai 33 orang guru.2009

Sejarah
-------

Reverend Robert Sparke Hutchings merupakan pengasas Gereja Anglican dan Gereja ’The Marty’ dalam tahun 1814 di Pulau Pinang. Di samping berperanan sebagai muhbaligh agama Kristian, beliau juga pengasas penubuhan Sekolah Menengah Kebangsaan Penang Free (PFS) pada 1816.

Rancangan asal penubuhan Sekolah Menengah Kebangsaan Penang Free bertujuan menempatkan sekolah rendah dan menengah setempat, namun, pada tahun 1928 bahagian sekolah rendah dipisahkan daripada induknya iaitu PFS.

Pemisahan ini bertujuan mewujudkan sebuah sekolah rendah berasingan dan sebagai mengenag jasa Rev. Robert Sparke Hutchings namanya diguna untuk SK Hutchings.

Lanjutan daripada SK Hutchings maka pada 1 Januari 1985 tertubuhnya Sekolah Menengah Kebangsaan Hutchings.

Pencapaian
----------

Alamat
------

Sekolah Menengah Kebangsaan Hutchings
Leboh Farquhar
10200, Georgetown
Pulau Pinang, Malaysia
Telefon = 6042611425
Fax = 6042638172

Pautan luar
-----------

* Sekolah Menengah Kebangsaan Hutchings
**Sukan Olimpik Belia Musim Sejuk 2024** atau **Sukan Olimpik Remaja Musim Sejuk 2024** (Korea: 2024년 동계 청소년 올림픽, rumi: *2024nyeon Donggye Cheongsonyeon Ollimpik*code: ko is deprecated ), secara rasmi dikenali sebagai **Sukan Olimpik Belia Musim Sejuk IV** dan biasa dikenali sebagai **Gangwon 2024** (Korea: 강원 2024code: ko is deprecated ), akan menjadi edisi keempat Sukan Olimpik Belia Musim Sejuk, festival pendidikan pelbagai sukan antarabangsa, pendidikan dan budaya untuk belia, yang akan diadakan antara 19 Januari dan 2 Februari 2024 di Gangwon, Korea Selatan. Bandar tuan rumah diumumkan pada Sesi IOC ke-135 pada 10 Januari 2020 di SwissTech Convention Center di Lausanne, Switzerland semasa Sukan Olimpik Belia Musim Sejuk 2020. Ini adalah acara Olimpik pertama dengan proses penawaran baru. Ini juga akan menjadi Sukan Olimpik Belia Musim Sejuk pertama yang diadakan di luar Eropah.

Proses pembidaan
----------------

Gangwon adalah satu-satunya tuan rumah pilihan sementara Braşov, Granada, dan Sofia adalah pihak yang berminat. Mereka mengambil bahagian dalam dialog berterusan dengan IOC dan Suruhanjaya Pemilihan Tuan Rumah (*Future Host Commission*). Gangwon secara rasmi dianugerahkan temasya ini pada 135 IOC Session di Lausanne, Switzerland, pada 10 Januari 2020.

### Pemilihan tuan rumah

Pyeongchang secara rasmi terpilih sebagai tuan rumah Sukan Olimpik Musim Sejuk 2024 pada 10 Januari 2020 di 135 IOC Session di Lausanne, Switzerland kerana semua syarat telah dipenuhi untuk memuaskan suruhanjaya tersebut dan Lembaga Eksekutif IOC. Terdapat 82 ahli yang layak memilih.

Keputusan pembidaan Sukan Olimpik Belia Musim Sejuk 2024| Bandar | Negara | Undi |
| --- | --- | --- |
| **Gangwon** |  **Korea Selatan** | **79** |
| *Tidak membida* | 2 |
| *Tidak hadir* | 1 |
| Jumlah | 82 |

Temasya
-------

### Acara sukan

* Biatlon (6)
* Lumba kereta gelongsor
	+ Lumba kereta gelongsor (2)
	+ Skeleton (2)
* Curling (2)
* Hoki ais (4)
* Luge (5)
* Luncur ais
	+ Luncur ais berbunga (5)
	+ Luncur laju (7)
	+ Luncur laju balapan pendek (7)
* Ski
	+ Ski Alp (9)
	+ Ski gaya bebas (10)
	+ Luncur papan salji (10)
	+ Ski rentas desa (5)
	+ Gabungan Nordik (3)
	+ Lompatan ski (3)

Rujukan
-------

1. ↑  Morgan, Liam (9 Januari 2019). "Russia expresses interest in hosting 2024 Winter Youth Olympic Games". inside the games.
2. 1 2  "Gangwon 2024: legacy of PyeongChang 2018 lives on in first Winter Youth Olympic Games awarded to Asia". *International Olympic Committee*. 10 Januari 2019.
3. ↑  "South Korea set to host 2024 Winter Youth Olympic Games with possible help from North Korea". *insidethegames*. 5 Disember 2019. Dicapai pada 6 Januari 2020.

Pautan luar
-----------

* Laman web Sukan Olimpik Belia
Al Allamah **Tuan Guru Haji Muhammad Yassin** **bin Muhammad** ( 1902 - 1975 ) Dilahirkan di Tanjing Bidara , Melaka , keluarga tokoh agama ini dipercayai menetap di Kabupaten Siak, Riau, Sumatera, Indonesia yang kemudiannya berhijrah ke Melaka untuk mengelak penjajahan Belanda. Ayah kepada salah seorang ahli politik Malaysia dan juga bekas Timbalan Perdana Menteri dan bekas Perdana Menteri iaitu Tan Sri Muhyiddin Yassin. Tuan Guru Haji Muhammad Yassin menuntut ilmu sepenuhnya dengan ulama besar Muar iaitu Qadhi Tuan Guru Haji Abu Bakar Bin Haji Hasan al-Muari. Beliau telah berhasil mengkhatamkan beberapa kitab terkenal di Alam Melayu dibawah pengawasan gurunya itu seperti Faridatul Faraid. Qadhi Tuan Guru Haji Abu Bakar inilah yang banyak mempengaruhi corak pemikiran beliau. 

Sebagai seorang ulama dan pendidik yang berwibawa, Tuan Guru Haji Muhammad Yassin telah berjaya melahirkan ramai tokoh-tokoh penting selepasnya. Antaranya ialah Tuan Guru Haji Azman bin Azhari yang telah mengasaskan Khaujakan Johor.

Tuan Guru Haji Muhammad Yassin adalah seorang pendakwah dan guru yang sangat gigih. Sumbangan beliau dalam bidang pendidikan agama khususnya di sekitar Muar jugalah amatlah besar. Beliau telah mengasaskan dua buah sekolah untuk tujuan penyebaran ilmu kepada anak-anak tempatan. Beliau meninggal dunia ketika berusia 73 tahun dan dimakamkan di Muar, Johor.
**Burung Tukang Padang** atau juga dikenali sebagai burung Tukang Belukar merupakan salah satu daripada haiwan terlindung di Malaysia. Pemburuannya memerlukan lesen pemburuan. Nama sainsnya *Caprimulgus affinis*.

Ciri-ciri
---------

Burung Tukang Padang ialah haiwan berdarah panas, mempunyai sayap dan tubuh yang diselubungi bulu pelepah. Burung Tukang Padang mempunyai paruh tanpa gigi.

Jantung Burung Tukang Padang terdiri daripada empat kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.

Pembiakan
---------

Sebagai burung, Burung Tukang Padang membiak dengan cara bertelur. Telur yang dihasilkan mempunyai cangkerang keras di dalam sarang yang dibinanya.

Pautan luar
-----------

* Carian Google burung Tukang Padang.

Rujukan
-------

 1. ↑  A Naturalist's Guide to the Birds of Malaysia and Singapore: Including Sabah & Sarawak, G. W. H. Davison, Yeap Chin Aik
2. ↑  A Field Guide to the Birds of Peninsular Malaysia and Singapore, By Allen Jeyarajasingam
 

|  |  |
| --- | --- |
| Senarai burung | Burung merpati |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |
**Burung Siul Malaysia** ialah salah satu daripada haiwan yang boleh didapati di Malaysia. Nama sainsnya *Arborophila campbelli*.

Ciri-ciri
---------

Burung Siul Malaysia ialah haiwan burung yang hampir menyerupai spesies Sang Serok Gunung, *A. brunneopectus*. Sebahagian besar bahagian kepala dan tengkuk burung Siul Malaysia berwarna hitam manakala bahagian sisi hadapan kepala dan jalur pada bahagian bawah paruh ke bahagian sisi telinga berwarna putih.

Makanan
-------

Serangga, invertebrata, biji-bijian, buah-buahan yang jatuh,
pucuk-pucuk tumbuhan.

Pembiakan
---------

Burung Siul Malaysia membiak dengan bertelur antara bulan Mac hingga
bulan April setiap tahun. Telur Siul Malaysia berwarna putih.

Habitat
-------

Burung Siul Malaysia mendiami kawasan hutan dipterokap sehingga ketinggian antara 1,000 hingga 1,600 m dari aras laut.

Rujukan
-------

1. 1 2 3 4  Siul Malaysia[*pautan mati kekal*], PERHILITAN (PDF)

|  |  |
| --- | --- |
| Senarai burung | Burung merpati |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |
**Ann Wann Seng** atau nama Islamnya **Ann Abdullah** merupakan rakyat Malaysia keturunan Cina yang aktif dalam NGO dan memberi ucapan dalam pentas politik serta menulis buku.

Beliau berkelulusan Ijazah Sarjana Muda dan Sarjana dalam bidang Antropologi dan Sosiologi, Universiti Malaya. Beliau juga menyandang Setiausaha Kehormat, Persatuan Cina Muslim Malaysia (MACMA) dan juga kolumnis Dewan Ekonomi yang diterbitkan oleh DBP.

Beliau merupakan Penolong Setiausaha Kehormat Pertubuhan Kebajikan Islam Malaysia (Perkim). 

Pada 9 Ogos 2008, beliau memerima Anugerah Saudara Muslim Cemerlang 2008 anjuran Jabatan Kemajuan Islam Malaysia (Jakim) dengan kerjasama Majlis Agama Islam Wilayah Persekutuan (MAIWP). Anugerah disampaikan oleh Isteri Perdana Menteri, Datin Seri Jeanne Abdullah dalam Konvensyen Saudara Muslim Peringkat Kebangsaan 2008 di Masjid Wilayah Persekutuan, Kuala Lumpur. Turut menerima anugerah itu ialah Toh Puan Dr. [[Aishah Ong].

Memeluk Islam
-------------

Buku Rahsia bisnes orang Cina tulisan Ann Wann Seng
Ann Wann Seng memeluk Islam setelah mendalami agama itu lebih 10 tahun kerana menerima bantahan keluarganya yang beragama Buddha. Kajian perbandingan agama telah dilakukan secara intensif dan mendapati ajaran Islam bersifat sejagat. Beliau telah memeluk Islam lebih 20 tahun tetapi masyarakat Melayu masih menganggapnya mualaf.

Beliau kagum dengan masyarakat Islam yang bertahan di China. Sahabat Nabi, Sa'ad ibn Abi Waqqas telah mengiIslamkan penduduk negara China sebelum Islam sampai di Asia Tenggara. Kini terdapat 136 juta penduduk yang beragama Islam di China.

Hasil tulisan
-------------

Ann Wann Seng banyak menulis artikel untuk majalah dan akhbar. Beberapa buku yang ditulisnya ialah:

* Rahsia Bisnes Orang Cina
* Rahsia Bisnes Orang Jepun
* Rahsia Bisnes Orang Korea
* Rahsia Islam di China: Gemilang di Sebalik Tembok Besar
* Murtad: Jangan Pandang Sebelah Mata
* Jumaat Bersama Tok Guru
* Biar Orang Cina Pimpin Islam
* Membongkar Kesesatan Black Metal: The Child of Satan
* Perayaan Orang Cina
* Kamu, Apa Yang Kamu Makan

Lihat juga
----------

* Jeanne Abdullah



1. ↑   Filem : Muallaf (2008)

Rujukan
-------

*
### Demo

Fail:45354 farasu a millenium of madness.jpg**Demo 'A Millennium of Madness', 2003**
Tarikh Rakaman: 6 Mac 2003.

Lokasi Rakaman: Studio Eruption, Seri Serdang, Selangor

Format Rakaman: Live recording.

'A Millennium of Madness' merupakan demo pertama Farasu yang diterbitkan pada tahun 2003. Ia telah dirakam pada 6 Mac 2003 di Studio Eruption, Seri Serdang, Selangor. Demo ini adalah rakaman secara 'live'.

Demo ini telah dikeluarkan secara rasmi pada 9 Mac 2003 semasa gig 'Eastern Loudness' yang berlangsung di The Old House Pub, Taman Semarak 2, Nilai, Negeri Sembilan.

Lagu-lagu dalam demo ini adalah ciptaan bersama Nahax ov Farasu dan Bull (kecuali Sapphire, ciptaan penuh Mus Fidaiyyin). Lirik lagu bertemakan kehidupan dan sosial yang digarap oleh Bull.

**Senarai Lagu**

* Shadows of Life
* Corethumb
* Sapphire (Instrumentals)
* Bath In Sin (cover-Athotorgh)
* Serpent Scream (cover-Athotorgh)
* Sapphire (Rough Mix)

**Line-up Demo**

* Nahax ov Farasu-Gitar
* Bull-Bass
* Mus Fidaiyyin-Drum
* Kotam-Vokal
**Realiti berperantara** (*augmented reality*, disingkatkan sebagai **AR**) adalah sebuah kaedah penderiaan interaktif suatu persekitaran dunia yang sebenar melalui unsur-unsur yang "diperantarakan" oleh maklumat deria janaan komputer (yang kadangkalanya seing bertindihan) termasuk maklumat penglihatan, pendengaran, haptik, sentuhan, dan bauan.

Maklumat deria yang bertindihan boleh membina (yakni menambah kepada persekitaran semula jadi) atau memusnah (menyelubungi persekitaran tersebut) serta disebatikan dengan lancar sehingga maklumat tersebut dianggap sebagai aspek alam nyata yang dapat dirasai dengan mendalam. Dengan cara ini, realiti berperantara mengubah persepsi seseorang mengenai persekitaran dunia sebenar, jika dibandingkan dengan realiti maya yang benar-benar menggantikan persekitaran dunia sebenar dengan suatu gantian yang disimulasikan atau direkakan.

Rujukan
-------

1. ↑  Schueffel, Patrick (2017). *The Concise Fintech Compendium*. Fribourg: School of Management Fribourg/Switzerland. Diarkibkan daripada yang asal pada 2017-10-24. Dicapai pada 2018-06-18.
2. ↑  Steuer, Jonathan (15 Oktober 1993). Defining Virtual Reality: Dimensions Determining Telepresence (PDF) (Laporan) (dalam bahasa Inggeris). Jabatan Komunikasi Universiti Stanford.
3. ↑  "Introducing Virtual Environments" (dalam bahasa Inggeris). Pusat Aplikasi Pemgkomputan Adi Negara (National Center for Supercomputing Applications), Universiti Illinois. Diarkibkan daripada yang asal pada 2016-04-21. Dicapai pada 2018-06-18. Italic or bold markup not allowed in: `|publisher=` (bantuan).